今日我哋喺深水埗行街，所以專誠來呢度試吓呢個豬潤麵。呢度嘅豬潤麵果然名不虛傳，晏晝呢度已經排滿人，所以我哋都排左差唔多成半個鐘先入到去。環境其實都幾擠迫，不過呢度就係食港式茶餐廳嘅feel，所以擠迫啲都幾合理。首先就叫咗個馳名豬膶麵，豬潤好爽口彈牙，個湯底好香豬膶味， 另外都唔會話好多油，所以都可以連湯都飲埋。個面亦都煮得唔錯，咁啱就係我鍾意嘅硬身程度。另外都叫咗個西多士，西多士就麻麻地，炸得唔夠，只係似啱啱沾完蛋醬煎香佢嘅感覺，唔夠香脆。都係食番佢出名嘅豬膶麵比較好。